# Projekts

## **LATVIJAS REPUBLIKAS MINISTRU KABINETS**

2013.gada \_\_\_\_\_\_\_\_\_ Rīkojums Nr.\_\_\_\_\_\_

Rīgā (prot. Nr. .§)

**Par Latvijas preču un pakalpojumu eksporta veicināšanas un ārvalstu investīciju piesaistes pamatnostādnēm 2013.-2019.gadam**

1. Atbalstīt Latvijas preču un pakalpojumu eksporta veicināšanas un ārvalstu investīciju piesaistes pamatnostādnes 2013.-2019.gadam (turpmāk – pamatnostādnes) un pamatnostādnēs paredzēto uzdevumu un pasākumu plānu.
2. Noteikt Ekonomikas ministriju par atbildīgo institūciju pamatnostādņu īstenošanu, bet kā līdzatbildīgās institūcijas – Ārlietu ministriju, Finanšu ministriju, Iekšlietu ministriju, Izglītības un zinātnes ministriju, Kultūras ministriju, Labklājības ministriju, Satiksmes ministriju, Tieslietu ministriju, Vides aizsardzības un reģionālās attīstības ministriju, Zemkopības ministriju un Valsts kanceleju, kas nodrošina pamatnostādnēs noteikto uzdevumu īstenošanu savas kompetences ietvaros (turpmāk − atbildīgās institūcijas).

3. Pamatnostādnēs par noteikto uzdevumu īstenošanu atbildīgajām institūcijām jāievēro šādi nosacījumi:

3.1.  2013.gadā – pamatnostādņu projektā noteiktos uzdevumus atbildīgajām institūcijām īstenot tām piešķirto valsts budžeta līdzekļu ietvaros;

3.2.  2014. un 2015.gadā un turpmākajos gados jautājumu par papildu valsts budžeta līdzekļu piešķiršanu izskatīt Ministru kabinetā likumprojekta par valsts budžetu kārtējam gadam izstrādes procesā.

4. Ekonomikas ministrijai sagatavot un ekonomikas ministram iesniegt noteiktā kārtībā Ministru kabinetā šādus informatīvos ziņojumus:

4.1. līdz 2016.gada 1.jūnijam – pamatnostādņu īstenošanas starpposma novērtējumu;

4.2. līdz 2020.gada 1.augustam – pamatnostādņu īstenošanas gala novērtējumu.

5. Atzīt par spēku zaudējušu Ministru kabineta 2009.gada 19.jūnija rīkojumu Nr.413 „Par Latvijas preču un pakalpojumu eksporta veicināšanas un ārvalstu investīciju piesaistes pamatnostādnēm 2010.-2016.gadam” (Latvijas Vēstnesis, 2009, 99.nr.).

**Ministru prezidents V.Dombrovskis**

**Ekonomikas ministrs D.Pavļuts**

Iesniedzējs:

Ekonomikas ministrs D.Pavļuts

Vīza:

Valsts sekretārs J.Pūce

14.05.2013. 9:20

234  
A.Krūze, 67013127

Arta.Kruze@em.gov.lv